Source: https://beta.e-justice.europa.eu/380/HU/succession?CYPRUS&init=true&member=1
Timestamp: 2020-01-17 19:20:46+00:00

Document:
A hatáskörrel és illetékességgel rendelkező bíróságok a kerületi bíróságok.
Nicosia kerületi bíróság
Cím: Charalambou Mouskou, 1405 Nicosia, Ciprus
Limassol kerületi bíróság
Cím: Leoforos Lordou Vyronos 8, P.O. Box 54619, 3726 Limassol, Ciprus
Larnaca kerületi bíróság
Cím: Leoforos Artemidos, 6301 Larnaca P.O. Box 40107, Ciprus
Paphos kerületi bíróság
Cím: Corner of Neofytou and Nikou Nikolaïdi, 8100 Paphos, P.O. Box 60007, Ciprus
Famagusta kerületi bíróság
Cím: Sotiras 2, Megaro Tzivani, 5286 Paralimni, Ciprus
A ciprusi jog nem rendelkezik a Legfelsőbb Bíróság (Ανωτάτου Δικαστηρίου) által ilyen jogorvoslat tárgyában hozott határozat megtámadására vonatkozó eljárásról.
Ugyanakkor ha egy végrehajthatóvá nyilvánításról szóló határozatot felsőbírósági leirat (Προνομιακό Ένταλμα) iránti kérelem útján vitatnak, amelyet a Legfelsőbb Bíróság bírája bírál el, akkor a bíró határozata ellen fellebbezés (Έφεσης) nyújtható be, akárcsak polgári ügyekben.
Minden esetben amennyiben emberi jogok megsértését állítják, a strasbourgi Emberi Jogok Európai Bíróságához lehet egyéni keresettel fordulni.
Az európai öröklési bizonyítvány kiállítására hatáskörrel rendelkező hatóság az illetékes kerületi bíróság (Επαρχιακό Δικαστήριο), a fent, a végrehajthatóvá nyilvánítás iránti kérelem ügyében említettek szerint.
A kiállító hatóság – azaz a kerületi bíróság – bizonyítványt kiállító határozata elleni jogorvoslat formája a Legfelsőbb Bírósághoz benyújtott fellebbezés, a polgári perrendtartás (Θεσμών Πολιτικής Δικονομίας) szabályainak megfelelően.
Kivételes esetben a Legfelsőbb Bíróság felsőbírósági leirat kibocsátását is jóváhagyhatja, ebben az esetekben a fent leírtak alkalmazandók.
Az öröklési ügyekben hatáskörrel rendelkező egyetlen hatóság, amely igazságügyi hatóság felhatalmazása alapján vagy igazságügyi hatóság ellenőrzése alatt igazságszolgáltatási feladatokat lát el, az összes kerületi bíróság hivatalvezetője (Πρωτοκολλητής), a hagyatékkezelésről szóló törvény 189. fejezetének 13. szakaszával összhangban. Ugyanakkor a hatásköröknek a rendelet 3. cikkének (2) bekezdésében szereplő feltételei nem teljesülnek, ezért a hivatalvezető nem minősül „bíróságnak” a rendelet értelmében.
Tekintettel a „határozatnak” a rendelet 3. cikke (1) bekezdésének g) pontjában szereplő meghatározására, a rendelet 3. cikke (2) bekezdésében szereplő valamennyi feltételnek megfelelő hivatalvezető egyetlen hatásköre az örökléssel kapcsolatos kérelmek és eljárások költségeinek általános meghatározása, így e hatáskör gyakorlása során a hivatalvezető nem felel meg a rendelet értelmében vett „bíróság” jelentésének.

References: bíróság

 bíróság

 bíróság

 bíróság

 bíróság

 Bíróság 
 Bíróság 
 bíróság 
 bíróság 
 Bíróság 
 bíróság